Շտապիր սիրել

**Շտապիր սիրել** (), 2002 թվականին նկարահանված ամերիկյան մելոդրամա ժանրի ֆիլմ, նկարահանված է Նիկոլաս Սփարքսի համանուն ստեղծագործության հիման վրա։

## Սյուժե
Ֆիլմը երկու երիտասարդների սիրո տխուր պատմություն է։ Ֆիլմի գլխավոր հերոսը՝ Լենդոնը (Շեյն Ուեստ), դպրոցում բոլորի կուռքն էր։ Նա անկախ էր, գեղեցկադեմ և իհարկե մեծամիտ, որը ոչ ոքի չէր նկատում իր շուրջբոլորը, այդ թվում իր հետ նույն դպրոցում սովորող մի աղջկա (Մենդի Մուռ)։ Աղջկա անունը Ջեյմի (Մենդի Մուռ) էր։ Նա քաղաքի քահանայի աղջիկն էր, դպրոցում սովորում էր գերազանց, երգում էր եկեղեցու երգչախմբում և հաճախում թատերական խմբակ։

Օրերից մի օր Լենդոնի և նրա ընկերների մեղքով տեղի է ունենում դժբախտ պատահար։ Գիշերը մի երիտասարդ, որը ցանկանում էր դառնալ նրանց խմբի անդամ, «կնունքի» ժամանակ բարձրությունից ջուրը ցատկելիս գլուխը հարվածում է ջրի խողովակին։ Դա տեսնելով՝ բոլորը փախուստի են դիմում։ Երիտասարդին ջրից հանելուց հետո Լենդոնը ևս խուճապահար դիմում է փախուստի, սակայն վթարի ենթարկվելով՝ ձերբակալվում է ոստիկանության կողմից։

Բարեբախտաբար երիտասարդը, ում նա օգնություն էր ցուցաբերել, կենդանի է մնում։ Դպրոցի տնօրենը որոշում է Լենդոնին չհեռացնել դպրոցից՝ նրա առջև դնելով մի շարք պայմաններ։ Նրան հանձնարարում են հավաքարարի փոխարեն հետևել դպրոցի մաքրությանը, հանգստյան օրերին օգնել դասերից հետ մնացող երեխաներին և հաճախել թատերական խմբակ։ Հենց այդ պահից սկսած նրա և Ջեյմիի ճանապարհները սկսում են առավել հաճախակի հատվել։

Շուտով Լենդոնը խնդրում է աղջկան, որպեսզի նա օգնի իրեն բեմականացման իր դերը պատրաստել. աղջիկը համաձայնում է այն պայմանով, որ տղան այդ ողջ ընթացքում պետք է զսպի իրեն և հանկարծ չսիրահարվի աղջկան։ Ինքնավստահ տղան անմիջապես համաձայնում է այդ պայմանին։ Սակայն ժամանակի ընթացքում երկուսի մեջ առկա հակակրանքը վերածվում է համակրանքի, որը երկուսն էլ խուսափում են ընդունել։ Չցանկանալով նվաստանալ ընկերների մոտ՝ Լենդոնը վիրավորում է Ջեյմին նրանց ներկայությամբ։ Ջեյմին, նեղանալով նրա այդ արարքից, այլևս չի ցանկանում շփվել Լենդոնի հետ։ Ամեն ինչ փոխվում է ներկայացման ժամանակ, որտեղ 2 երիտասարդները խաղում էին գլխավոր դերը։ Բեմադրությունից հետո Լենդոնի ընկերները սկսում են ծաղրել աղջկան, որի պատճառով Լենդոնը վիճում է նրանց հետ և խզում կապերը։ Ժամանակի ընթացքում նրանց միջև համակրանքը մեծանում է, վերածվում սիրո։ Թվում էր, թե ամեն ինչ հրաշալի է, բայց այդ պահին ի հայտ է գալիս իրական ճշմարտությունը։

Լենդոնը իմանում է, որ իր սիրելին ծանր հիվանդ է։ Նա տառապում էր արյան քաղցկեղով։ Սակայն այդ ամենը նրան չի կանգնեցնում։ Նա մնում է աղջկա հետ՝ իրականացնելով նրա վաղեմի երազանքները։ Լենդոնը Ջեյմիին ամուսնության առաջարկ է անում։ Նրանց ամուսնացնում է աղջկա քահանա հայրը, հենց այն նույն եկեղեցում, որտեղ տարիներ առաջ ամուսնացել էին Ջեյմիի ծնողները։ Հարսանեկան արարողությանը ներկա էր Լենդոնի հայրը, ում հետ տղան խզել էր կապը ծնողների ամուսանլուծությունից հետո, և միայն Ջեյմիի բարության և սիրո շնորհիվ, հասկանալով իր սխալը, հաշտվում է հոր հետ։ Այդտեղ էին նաև Լենդոնի վաղեմի ընկերները, ոորնք, հասկանալով և գիտակցելով իրենց սխալը, ներողություն էին խնդրել զույգից։

Ամուսնությունից հետո երիտասարդները միասին վայելում են իրենց երջանիկ ամառը, որից հետո Ջեյմին մահանում է։

Չորս տարի անց Լենդոնը վերադառնում է հայրենի քաղաք։ Նա սովորում էր համալսարանում և պատրաստվում էր բժիշկ դառնալ։ Նա նախ այցելում է Ջեյմիի հորը և նրան հանձնում աղջկա մոր օրագիրը, որը Ջեյմին թողել էր իրեն, որից հետո գնում է նավամատույց, որտեղ նա և Ջեյմին հաճախ էին լինում, և հիշում այն բարի ժամանակները, որ անցկացրել էին միասին և որի շնորհիվ նրա կյանքը լիովին փոխվել էր։

## Դերակատարներ

Ֆիլմի ռեժիսորը՝ Ադամ Շենկմանը, հայտնվում է կադրում, որը հիվանդանոցում հրում է Ջեյմիի անվասայլակը։

## Ֆիլմի երաժշտությունը
Ֆիլմի գլխավոր սաունդթրեքը կատարում է Մենդի Մուրը (Cry)։

# "Cannonball" - The Breeders
# "So What Does It All Mean?" - West, Gould, & Fitzgerald
# "Empty Spaces" - Fuel
# "Lighthouse" - Mandy Moore
# "Friday on My Mind" - Noogie
# "Anything You Want" - Skycopter 9
# "Numb in Both Lips" - Soul Hooligan
# "Tapwater" - Onesidezero
# "If You Believe" - Rachael Lampa
# "No Mercy" - Extra Fancy
# "No One" - Cold
# "Enough" - Matthew Hager
# "Mother, We Just Can't Get Enough" - New Radicals
# "Only Hope" - Mandy Moore
# "Get Ur Freak On" - Missy Elliott
# "Flood" - Jars of Clay
# "Dancin' In The Moonlight" - Toploader
# "Someday We'll Know" - Mandy Moore and Jonathan Foreman
# "Learning to Breathe" - Switchfoot
# "All Mixed Up" - 311
# "Dare You To Move" - Switchfoot
# "You" - Switchfoot
# "It's Gonna Be Love" - Mandy Moore
# "Only Hope" - Switchfoot
# "Cry" - Mandy Moore

## Քննադատություն
Ֆիլմը քննադատներից բացասական արձագանքներ է ստացել։ Rotten Tomatoes կայքում ֆիլմը 103 արձագանքների հիման վրա ունի 27% վարկանիշ՝ 10-ից 4.1 միջին գնահատականով։ Metacritic կայքում ֆիլմը 26 քննադատների արձագանքների հիման վրա ունի 100-ից 35 գնահատական, ինչը համապատասխանում է «ընդհանուր առմամբ անբարենպաստ արձագանքներ» կարգավիճակին։

## Ծանոթագրություններ

## Արտաքին հղումներ
* Ֆիլմի մասին warnerbros.com կայքում 
* http://a-walk-to-remember.siteedit.su/  ֆիլմի մասին ռուսերեն
* 
* 
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2002 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր դեռահասների համար
Կատեգորիա:Ֆիլմեր հարսանիքի մասին
Կատեգորիա:Ֆիլմեր մահվան մասին
Կատեգորիա:Ֆիլմեր քրիստոնեության մասին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում Հյուսիսային Կարոլինայում